CELEX: 62021TN0698
Language: da
Date: 2021-10-27 00:00:00
Title: Sag T-698/21: Sag anlagt den 27. oktober 2021 — Paraskevaidis mod Rådet og Kommissionen

3.1.2022   
            
            
               DA
            
            
               Den Europæiske Unions Tidende
            
            
               C 2/47
            
         
      Sag anlagt den 27. oktober 2021 — Paraskevaidis mod Rådet og Kommissionen
      (Sag T-698/21)
      (2022/C 2/65)
      Processprog: engelsk
      
         Parter
      
      
         Sagsøger: Georgios Paraskevaidis (Wezembeek-Oppem, Belgien) (ved advokaterne S. Pappas og D.-A. Pappa)
      
         Sagsøgte: Rådet for Den Europæiske Union og Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 4. februar 2021, rateordningen af 9. marts 2021 og Rådets afgørelse af 19. juli 2021, hvorved der blev meddelt afslag på sagsøgerens klage over Kommissionen afgørelse, for så vidt som den indeholder en supplerende begrundelse.
               
            
                  —
               
               
                  Rådet og Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at de anfægtede afgørelser er i strid med retssikkerhedsprincippet. Det gøres endvidere gældende, at revideret konklusion nr. 237/05 (1) ikke finder anvendelse på den periode, for hvilken sagsøgeren har ansøgt om uddannelsestillæg.
               
            
                  2.
               
               
                  Andet anbringende om, at revideret konklusion nr. 237/05 ulovligt blev anvendt med tilbagevirkende kraft.
               
            
                  3.
               
               
                  Tredje anbringende om, at Kollegiet af Administrationschefer med vedtagelsen af revideret konklusion nr. 237/05 overskred sine beføjelser.
               
            
                  4.
               
               
                  Fjerde anbringende om, at den reviderede konklusion er i strid med artikel 3, stk. 1, i bilag VII til vedtægten.
               
            
         (1)  Revideret konklusion nr. 237/05 om uddannelsestillæg som omhandlet i artikel 3, stk. 1, i bilag VII til vedtægten vedtaget af Kollegiet af Administrationschefer på dets 284. møde den 1.7.2020.